CELEX: 62011TN0498
Language: el
Date: 2011-09-16 00:00:00
Title: Υπόθεση T-498/11: Προσφυγή της Ευρωπαϊκής Δυναμικής κατά της Επιτροπής που ασκήθηκε στις 16 Σεπτεμβρίου 2011

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/37
            
         Προσφυγή της Ευρωπαϊκής Δυναμικής κατά της Επιτροπής που ασκήθηκε στις 16 Σεπτεμβρίου 2011
   (Υπόθεση T-498/11)
   2011/C 347/68
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Δυναμική — Προηγμένα Συστήματα Τηλεπικοινωνιών και Τηλεματικής AE (Αθήνα, Ελλάδα) (εκπρόσωποι: N. Κορογιαννάκης και Μ. Δερμιτζάκης, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   
               —
            
            
               να ακυρώσει την απόφαση της Υπηρεσίας εκδόσεων της Ευρωπαϊκής Ένωσης περί απορρίψεως της προσφοράς που υπέβαλε η προσφεύγουσα απαντώντας σε πρόσκληση συμμετοχής στην υπ’ αριθ. 10369 διαδικασία διαγωνισμού περί του «εκσυγχρονισμού του ιστοτόπου της Ευρωπαϊκής Υπηρεσίας Καταπολέμησης της Απάτης», εκτελώντας τη σύμβαση υπ’ αριθ. 10224, παρτίδα 1, παροχής υπηρεσιών εντός πολλαπλής συμβάσεως-πλαισίου, υπό συνθήκες ανταγωνισμού, καθώς και τις συναφείς αποφάσεις της Υπηρεσίας εκδόσεων, μεταξύ άλλων, της αποφάσεως περί αναθέσεως της επίμαχης δημόσιας συμβάσεως στον προσφέροντα του οποίου η προσφορά έγινε δεκτή, ο οποίος επελέγη ως συμβαλλόμενος·
            
         
               —
            
            
               να υποχρεώσει την Υπηρεσία εκδόσεων να καταβάλει στην προσφεύγουσα εταιρία αποζημίωση ύψους 31 977 ευρώ·
            
         
               —
            
            
               επιπλέον, να υποχρεώσει την Υπηρεσία εκδόσεων να καταβάλει στην προσφεύγουσα αποζημίωση ύψους 20 000 ευρώ για την απώλεια ευκαιρίας και προσβολή της φήμης και αξιοπιστίας της· και
            
         
               —
            
            
               να καταδικάσει την Υπηρεσία εκδόσεων σε όλα τα δικαστικά και λοιπά έξοδα στα οποία υποβλήθηκε η προσφεύγουσα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τρεις λόγους.
   
               1)
            
            
               Πρώτος λόγος, αντλούμενος από μη τήρηση της υποχρεώσεως αιτιολογήσεως σύμφωνα με το άρθρο 100, παράγραφος 2, του δημοσιονομικού κανονισμού·
            
         
               2)
            
            
               Δεύτερος λόγος, αντλούμενος από μη τήρηση της συγγραφής υποχρεώσεων και εφαρμογή του κριτηρίου περί αναθέσεως κατά παράβαση των άρθρων 97 του δημοσιονομικού κανονισμού και 138 των λεπτομερειών εφαρμογής· και
            
         
               3)
            
            
               Τρίτος λόγος, αντλούμενος από πρόδηλη πλάνη εκτιμήσεως, από την υποβολή, εκ μέρους της επιτροπής αξιολογήσεως, αορίστων και αβασίμων σχολίων, από τροποποίηση των κριτηρίων αναθέσεως που περιλαμβάνονται στην αρχική πρόσκληση υποβολής προσφορών και μη κοινοποίηση σε εύθετο χρόνο των a posteriori προστεθέντων κριτηρίων στους προσφέροντες.